Document ID: 31995R1251

ΚΑΝΟΝΙΣΜΟΣ (ΕΚ) αριθ. 1251/95 ΤΟΥ ΣΥΜΒΟΥΛΙΟΥ της 29ης Μαΐου 1995 για την τροποποίηση του κανονισμού (ΕΚ) αριθ. 3283/94 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 3283/94 (1), το Συμβούλιο θέσπισε κανόνες για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας 7 ότι, με το άρθρο 5 παράγραφος 9, το άρθρο 6 παράγραφος 9 και το άρθρο 7 παράγραφος 1 του κανονισμού (ΕΚ) αριθ. 3283/94 καθορίζονται οι προθεσμίες για την έναρξη ερευνών μετά από καταγγελία που υποβάλλεται δυνάμει του άρθρου 5 παράγραφος 9 και για ορισμένα στάδια της έρευνας 7 ότι, ωστόσο, το άρθρο 24 του ίδιου κανονισμού προβλέπει ότι οι προθεσμίες αυτές εφαρμόζονται μόνο μετά από ημερομηνία καθορισμένη με απόφαση την οποία εκδίδει το Συμβούλιο αφ' ής στιγμής έχουν εξευρεθεί οι αναγκαίοι δημοσιονομικοί πόροι 7 ότι έχουν εξευρεθεί τώρα οι αναγκαίοι δημοσιονομικοί πόροι ώστε να μπορέσει η Επιτροπή να τηρήσει τις προθεσμίες και ότι είναι σκόπιμο να εφαρμοστούν οι προθεσμίες στις διαδικασίες που κινούνται μετά την υποβολή καταγγελιών την 1η Σεπτεμβρίου 1995 ή αργότερα 7 ότι, για να διευκολυνθούν οι αναφορές, είναι σκόπιμο να περιληφθεί η ημερομηνία αυτή στον κανονισμό (ΕΚ) αριθ. 3283/94 7 ότι, θα πρέπει να τροποποιηθεί ανάλογα αυτός ο κανονισμός αντί να εκδοθεί απόφαση δυνάμει του άρθρου του 24,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Στο άρθρο 24, δεύτερο εδάφιο του κανονισμού (ΕΚ) αριθ. 3283/94, η δεύτερη πρόταση αντικαθίσταται από το ακόλουθο κείμενο:
«Οι προθεσμίες που καθορίζονται από το άρθρο 5 παράγραφος 9, το άρθρο 6 παράγραφος 9 και το άρθρο 7 παράγραφος 1 εφαρμόζονται για τις καταγγελίες που υποβάλλονται δυνάμει του άρθρου 5 παράγραφος 9 την 1η Σεπτεμβρίου 1995 ή αργότερα καθώς και για τις έρευνες που κινούνται στα πλαίσια αυτών των καταγγελιών.».
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1995.

Labels: 4
19
5
3
6
12